ai4bharat/Pralekha huggingface dataset:
પ્રધાનમંત્રીનું કાર્યાલય
રમતો આપણી રાષ્ટ્રીય લાક્ષણિકતાના હૃદય સાથે છે અને આપણા યુવાનો રમતોની મજબૂત તેમજ ધબકતી સંસ્કૃતિનું સર્જન કરી રહ્યાં છે: પ્રધાનમંત્રી
પ્રધાનમંત્રીની અધ્યક્ષતામાં ઓલિમ્પિક્સ માટે તૈયારીઓની સમીક્ષા બેઠક યોજાઇ
ઓલિમ્પિક્સમાં ભાગ લેવા જઇ રહેલા આપણા યુવાનો સાથે 135 કરોડ ભારતીયોની શુભેચ્છાઓ રહેશે: પ્રધાનમંત્રી
રસીકરણથી લઇને તાલીમ સુવિધા સુધીની આપણા રમતવીરોની તમામ જરૂરિયાતોને સર્વોચ્ચ પ્રાથમિકતાએ પૂરી કરવાની જરૂર છે: પ્રધાનમંત્રી
વૈશ્વિક મંચ પર ઝળકી ઉઠતા પ્રત્યેક રમતવીરથી બીજા એક હજાર લોકો રમતોમાં જોડવા માટે પ્રેરણા લેશે: પ્રધાનમંત્રી
હું જુલાઇમાં આપણા ઓલિમ્પિક્સના સંભવિતો સાથે વીડિયો કોન્ફરન્સથી જોડાઇને તેમને પ્રોત્સાહન આપીશ અને ખાતરી આપીશ કે તેમના માટે ગૌરવ લેતો દેશ તેમની પડખે જ ઉભો છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ આજે ટોક્યો ઓલિમ્પિક્સના 50 દિવસના પ્રસંગે ભારતની ઓલિમ્પિક્સની તૈયારીઓ સમીક્ષા કરી હતી. આગામી સમયમાં આવી રહેલા ટોક્યો ઓલિમ્પિક્સ માટે પરિચાલનની તૈયારીઓ સાથે સંકળાયેલા તમામ પરિબળો અંગે અધિકારીઓ દ્વારા પ્રેઝન્ટેશન તૈયાર કરવામાં આવ્યું હતું. આ સમીક્ષા દરમિયાન, આદરણીય પ્રધાનમંત્રીને મહામારીના સમય વચ્ચે પણ એથલેટ્સને કોઇપણ અવરોધ વગર તાલીમ સુનિશ્ચિત કરવા માટે, ઓલિમ્પિક ક્વૉટા જીતવા માટે આંતરરાષ્ટ્રીય સ્પર્ધાઓમાં સહભાગીતા, એથલેટ્સના રસીકરણ અને તેમને પૂરા પાડવામાં આવતા વિશેષ જરૂરિયાત મુજબના સહકાર માટે લેવામાં આવી રહેલા વિવિધ પગલાંઓની માહિતી આપવામાં આવી હતી.
અધિકારીઓએ સહાયક સ્ટાફના રસીકરણની સ્થિતિ વિશે જાણ કરી હતી. પ્રધાનમંત્રીએ નિર્દેશો આપ્યા હતા કે, ટોક્યો ઓલિમ્પિક્સના પ્રવાસે જઇ રહેલા પ્રત્યેક ક્વૉલિફાઇડ/ સંભવિત એથલેટ, સહાયક સ્ટાફ અને અધિકારીઓએ શક્ય હોય એટલી વહેલી તકે રસીકરણ કરાવી લેવું.
પ્રધાનમંત્રીએ જણાવ્યું હતું કે, તેઓ જુલાઇ મહિનામાં આપણા ઓલિમ્પિક્સના સંભવિત ખેલાડીઓ સાથે વીડિયો કોન્ફરન્સના માધ્યમથી જોડાઇને તેમને પ્રોત્સાહિત કરશે અને તમામ ભારતીયો વતી તેમને શુભેચ્છાઓ પાઠવશે. પ્રધાનમંત્રીએ જણાવ્યું હતું કે, રમતો આપણી રાષ્ટ્રીય લાક્ષણિકતાના હૃદય સ્થાને છે અને આપણા યુવાનો રમતોમાં મજબૂત અને ધબકતી સંસ્કૃતિનું સર્જન કરી રહ્યાં છે. તેમણે કહ્યું હતું કે, ઓલિમ્પિક્સમાં ભાગ લેવા માટે જઇ રહેલા આપણા યુવાનો સાથે 135 કરોડ ભારતીયોની શુભેચ્છાઓ જોડાયેલી છે. પ્રધાનમંત્રીએ ઉમેર્યું હતું કે, વૈશ્વિક મંચ પર ઝળકી ઉઠતા પ્રત્યેક રમતવીર પરથી બીજા હજાર યુવાનો રમતોમાં જોડવા માટે પ્રેરણા મેળવે છે.
અધિકારીઓએ કહ્યું હતું કે, એથલેટ્સ ઓલિમ્પિક્સમાં ભાગ લઇ રહ્યાં હોય ત્યારે તેમને પ્રેરણા આપવા માટે અને એથલેટ્સનું મનોબળ મજબૂત કરવા માટે વિશેષ ધ્યાન આપવામાં આવશે. આથી, આખી સ્પર્ધા દરમિયાન ભારતમાં રહેલા તેમના માતાપિતા અને પરિવારો નિયમિત વીડિયો કોન્ફરન્સનું આયોજન કરવામાં આવશે.
પ્રધાનમંત્રીને માહિતી આપવામાં આવી હતી કે, ટોક્યો ઓલિમ્પિક્સ માટે અલગ અલગ 11 રમતો માટે કુલ 100 એથલેટ્સ ક્વૉલિફાઇ થયા છે અને અંદાજે 25 એથલેટ્સ ટોક્યો ઓલિમ્પિક્સ માટે ક્વૉલિફાઇ થાય તેવી સંભાવના છે જેમની વિગતો જૂન 2021ના અંત સુધીમાં સામે આવી જશે. 2016માં રિયો ડી જાનેરો ખાતે યોજાયેલા પેરાલિમ્પિક્સમાં કુલ 19 ભારતીય એથલેટ્સે ભાગ લીધો હતો જ્યારે ટોક્યો ઓલિમ્પિક્સ માટે 26 પેરા એથલેટ્સ ક્વૉલિફાઇ થયા છે અને બીજા 16 એથલેટ્સ ક્વૉલિફાઇ થવાની સંભાવના છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ મહામહિમ જોઆઓ મેન્યુઅલ ગોન્કાલ્વેસ લોરેન્કોને અંગોલાના રાષ્ટ્રપ્રમુખ તરીકે ફરીથી ચૂંટાવા પર અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મહામહિમ જોઆઓ મેન્યુઅલ ગોન્કાલ્વેસ લોરેન્કોને અંગોલાના રાષ્ટ્રપ્રમુખ તરીકે ફરીથી ચૂંટાવા પર અભિનંદન પાઠવ્યા છે. .
એક ટ્વીટમાં, પ્રધાનમંત્રી શ્રીએ કહ્યું;
"મહામહિમ જોઆઓ મેન્યુઅલ ગોન્કાલ્વેસ લૌરેન્કો @jlprdeangolaને અંગોલાના રાષ્ટ્રપ્રમુખ તરીકે ફરીથી ચૂંટાવા બદલ અભિનંદન. હું આપણા દ્વિપક્ષીય સંબંધોને મજબૂત કરવા માટે સાથે મળીને કામ કરવા આતુર છું."
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
વાયુસેના અધ્યક્ષે સેન્ટ્રલ એર કમાન્ડના હેડક્વાર્ટરની મુલાકાત લીધી
વાયુસેના અધ્યક્ષ એર ચીફ માર્શલ આરકેએસ ભદૌરિયા PVSM AVSM VM ADC એ વાર્ષિક કમાન્ડર્સ કોન્ફરન્સના પ્રસંગે 16 સપ્ટેમ્બર, 2021ના રોજ પ્રયાગરાજ સ્થિત સેન્ટ્રલ એર કમાન્ડ હેડક્વાર્ટરની મુલાકાત લીધી હતી. વાયુસેના અધ્યક્ષનું એર માર્શલ આરજે ડકવર્થ AVSM VSM, એર ઓફિસર કમાન્ડિંગ-ઇન-ચીફ  સેન્ટ્રલ એર કમાન્ડ દ્વારા સ્વાગત કરવામાં આવ્યું હતું. કમાન્ડ હેડક્વાર્ટર ખાતે આગમન પર, એર સ્ટાફના ચીફને સેલ્યુમેન્ટ ઓફ ગાર્ડ ઓફ સેલ્યુટ રજૂ કરવામાં આવી હતી.
કમાન્ડરોને સંબોધતા, વાયુસેના અધ્યક્ષે ઓપરેશનલ સજ્જતા વધારવા અને તકેદારીની કવાયતનું વિશ્લેષણ કરવાની અને મજબૂત શારીરિક અને સાયબર સુરક્ષાને સુનિશ્ચિત કરવા માટે જટિલ વિશ્લેષણની જરૂરિયાત પર ભાર મૂક્યો હતો. તેમણે કમાન્ડરોને એ સુનિશ્ચિત કરવાનો નિર્દેશ આપ્યો કે તમામ સ્તરની ક્રિયા સજ્જતા, હથિયાર પ્રણાલીઓ અને સાધનો હંમેશા જાળવવામાં આવે. વાયુસેના અધ્યક્ષે તાજેતરના પૂરમાં રાહત કામગીરી હાથ ધરવા અને નાગરિક વહીવટીતંત્રને મદદ કરવા માટે સેન્ટ્રલ એર કમાન્ડની પ્રશંસા કરી હતી.
વાયુસેના અધ્યક્ષે તમામ કમાન્ડરોને સલામત ઓપરેશનલ ફ્લાઇંગ વાતાવરણ સુનિશ્ચિત કરવા માટે તેમના પ્રયાસો ચાલુ રાખવા વિનંતી કરી અને નવીનતા, આત્મનિર્ભરતા અને સ્વદેશીકરણ દ્વારા IAF ની લડાઇ ક્ષમતા વધારવાની જરૂરિયાત પર ભાર મૂક્યો.
SD/GP/BT
(Visitor Counter : 191
માનવ સંસાધન વિકાસ મંત્રાલય
કેન્દ્રીય માનવ સંસાધન વિકાસ મંત્રીએ નવી દિલ્હીમાં AICTE દ્વારા તૈયાર કરવામાં આવેલ MHRD AICTE કોવિડ-19 વિદ્યાર્થી હેલ્પલાઇન પોર્ટલ શરુ કર્યું
કોવિડ-19ના મહામારી અને માર્ચ 25થી શરુ થયેલા લૉકડાઉનને ધ્યાનમાં રાખતા કેટલાક વિદ્યાર્થીઓ કોલેજો અને હોસ્ટેલ્સ બંધ થવાના કારણે મુશ્કેલીઓનો સામનો કરી રહ્યા છે. આથી આવા વિદ્યાર્થીઓને મદદ અને સહાયતા પૂરી પાડવા માટે AICTE  દ્વારા આ મુદ્દાને ઉકેલવા માટે એક નવીન MHRD AICTE COVID-19 વિદ્યાર્થી હેલ્પલાઇન પોર્ટલનો પ્રારંભ કરવામાં આવ્યો છે.
https://helpline.aicte-india.org ના યુઆરએલ સાથેની વેબસાઈટ આદરણીય માનવ સંસાધન વિકાસ મંત્રી શ્રી રમેશ પોખરીયાલ ‘નિશંક’ દ્વારા આજે લોન્ચ કરવામાં આવી હતી. આ પ્રસંગે પ્રૉ. અનીલ સહસ્ત્રબુદ્ધે, ચેરમેન, AICTE, શ્રી એમ પી પુનિયા, વાઈસ ચેરમેન AICTE, શ્રીબુદ્ધા ચંદ્રશેખર, ચીફ કોઓર્ડીનેટિંગ ઓફિસર, AICTE અનેગ્રાફિક એરા યુનિવર્સિટીના વિદ્યાર્થી ઇન્ટર્નસ શિવાંશુ અને આકાશ કે જેમણે એક દિવસના વિક્રમી સમયગાળામાં આ પોર્ટલ તૈયાર કર્યું હતું તેઓ ઉપસ્થિત રહ્યા હતા.
આ પ્રસંગે બોલતા મંત્રીએ જણાવ્યું હતું કે આ પોર્ટલ ચોકકસપણે એવા લોકોને જોડવા માટેનું છે કે જેઓ જેમને જરૂરિયાત છે તેમને મદદ પૂરી પાડવા માગે છે. આ મદદના પ્રકારોમાં આવાસ, ભોજન, ઓનલાઈન ક્લાસ, હાજરી, પરીક્ષાઓ, શિષ્યવૃત્તિઓ, આરોગ્ય, વાહનવ્યવહાર અને કોઈ હેરાનગતી થઈ રહી હોય તો તેના માટે મદદ વગેરેનો સમાવેશ થાય છે.
મંત્રીએ માહિતી આપતા જણાવ્યું હતું કે આ મહત્વના સમયે 6500થી વધુ કોલેજો પહેલાથી જ સહાયતા કરવા માટે આગળ આવી ચુકી છે. આ પોર્ટલના માધ્યમથી મુશ્કેલીમાં રહેલા વિદ્યાર્થીઓને સીધા તેમની સાથે સંપર્ક સાધવા માટે ઉત્સાહિત કરવામાં આવે છે. શ્રી નિશંકે જે વિદ્યાર્થીઓએ આ નવીન મંચ તૈયાર કર્યું છે તેમના પ્રયાસોની પણ પ્રશંસા કરી હતી.
તેઓ એ બાબત જાણીને ખુશ થયા હતા કે ઘણી ઉચ્ચ શૈક્ષણિક સંસ્થાઓ તેમના સંશોધનના માધ્યમથી આરોગ્ય કાળજીને મજબૂત બનાવીને સરકારને મદદ કરવા માટે આગળ આવી રહી છે. પ્રૉ અનીલ સહસ્રબુદ્ધે, ચેરમેન AICTEએ સેવાભાવી સંસ્થાઓ, એનજીઓ, સામાજિક સંગઠનો, સમાજસેવકોને પણ આગળ આવવા અને 6500 કોલેજોની જેમ જ તેમની સહાયતા પૂરી પાડવા માટે વિનંતી કરી હતી.
રસ ધરાવતા સામાજિક સંગઠનો, એનજીઓ, સમાજસેવકો AICTEને અહી સંપર્ક કરી શકે:
cconeat@aicte-india.org
RP
(Visitor Counter : 126
પ્રધાનમંત્રીનું કાર્યાલય
પ્રધાનમંત્રી અને શ્રીલંકાના રાષ્ટ્રપતિ વચ્ચે ટેલીફોનિક ચર્ચા થઇ
પ્રધાનમંત્રી શ્રી નરેન્દ્ર મોદીએ આજે શ્રીલંકાના રાષ્ટ્રપતિ મહામહિમ ગોતાબાયા રાજપક્ષે સાથે ટેલીફોન પર ચર્ચા કરી હતી. બંને મહાનુભવો વચ્ચે વર્તમાન કોવિડ-19 મહામારી અને પોતાના ક્ષેત્રોમાં આરોગ્ય તેમજ આર્થિક ક્ષેત્ર પર તેની અસરો અંગે ચર્ચા થઇ હતી.
પ્રધાનમંત્રીએ શ્રીલંકાના રાષ્ટ્રપતિને ખાતરી આપી હતી કે, ભારત મહામારીની આ સ્થિતિના કારણે ઉભી થયેલી વિપરિત અસરો દૂર કરવા માટે શ્રીલંકાને શક્ય હોય તેવો તમામ પ્રકારે સહકાર આપવાનું ચાલુ રાખશે.
રાજપક્ષેએ પ્રધાનમંત્રીને આર્થિક પ્રવૃત્તિઓ ફરી શરૂ કરવા માટે તેમના દેશની સરકારે લીધેલા વિવિધ પગલાં અંગે માહિતી આપી હતી. આ સંદર્ભે, બંને નેતાઓ એ વાતે સંમત થયા હતા કે, શ્રીલંકામાં ભારતની સહાયથી ચાલી રહેલી વિકાસની પરિયોજનાઓમાં હવે ઝડપ લાવવાની જરૂર છે. તેમણે શ્રીલંકામાં ભારતના ખાનગી ક્ષેત્ર દ્વારા રોકાણ અને મૂલ્યવર્ધનને પ્રોત્સાહન આપવા અંગે શક્યતાઓ વિશે પણ ચર્ચા કરી હતી.
પ્રધાનમંત્રીએ શ્રીલંકાના લોકોનું આરોગ્ય સારું રહે અને તેમની સુખાકારી જળાવઇ રહે તે માટે શુભેચ્છાઓ પણ પાઠવી હતી.
GP/DS
(
અંતરિક્ષ વિભાગ
રાષ્ટ્રીય એકતા દિવસ-2022 ઉજવણી @SAC માટે સંક્ષિપ્ત લેખન
રાષ્ટ્રીય એકતા દિવસ અથવા રાષ્ટ્રીય એકતા દિવસ દર વર્ષે 31મી ઑક્ટોબરે સરદાર વલ્લભભાઈ પટેલની જન્મજયંતીને ચિહ્નિત કરવા અને ભારતની સ્વતંત્રતા અને તે પછીના તેમના અને ખાસ કરીને ભારતમાં રજવાડાઓના એકીકરણ દરમિયાનના યોગદાનને માન આપવા માટે ઉજવવામાં આવે છે.
આ વર્ષે SAC-ISRO એ સરદાર વલ્લભભાઈ પટેલની 147મી જન્મજયંતી નિમિત્તે રાષ્ટ્રીય એકતા દિવસની ઉજવણી શરૂ કરી છે. આ વર્ષે સ્પેસ એપ્લિકેશન સેન્ટર ખાતે ‘આઝાદી કા અમૃત મહોત્સવ’ અંતર્ગત રાષ્ટ્રીય એકતા દિવસની ઉજવણી માટે અનેક પ્રવૃત્તિઓ અને સ્પર્ધાઓનું આયોજન કરવામાં આવ્યું હતું. તેમાં નિબંધ લેખન પ્રતિયોગિતા, આશુભાષણ પ્રતિયોગિતા, દેશભક્તિ ગીત પ્રતિયોગિતા અને 13મી-19મી ઓક્ટોબર દરમિયાન SAC અને DECU કર્મચારીઓ માટે થીમ વોકનો સમાવેશ થાય છે.
આ વર્ષે રાષ્ટ્રીય એકતા દિવસની ઉજવણીની સમગ્ર પ્રવૃતિઓ 3જી નવેમ્બર, 2022 ના રોજ ડીઓએસ કોલોની, વસ્ત્રાપુરથી સવારે 07:15 વાગ્યાથી શરૂ કરીને પ્રભાતફેરી/પદ યાત્રા, મેરેથોન ઈવેન્ટ્સ સાથે સમાપ્ત થશે. તમામ SAC, DECU, CISF અધિકારીઓ સાથે કેન્દ્રીય વિદ્યાલય , SAC ના યુવા વિદ્યાર્થીઓ આ ઇવેન્ટમાં ભાગ લેશે. પ્રતિભાગીઓમાં ઉત્સાહ અને જાગરૂકતા જગાડવા માટે મહાનુભાવો આ કાર્યક્રમમાં જોડાય તેવી અપેક્ષા રાખવામાં આવે છે.
આ ઈવેન્ટનું આયોજન કરવા માટે જે રૂટ ઓળખવામાં આવ્યો છે, તે 02 કિમી નો પટ છે, જે DOS કોલોનીની અંદર KV SAC થી શરૂ થાય છે, વસ્ત્રાપુર Bblind People Association થી GMDC ગ્રાઉન્ડના ખૂણે સુધી ડાબે લઈ જાય છે. હવેલી મંદિર સુધીનો રસ્તો  પછી ફરીથી ગણપતિ મંદિર તરફ ડાબી બાજુએ જશે અને અંતે DOS કોલોની, વસ્ત્રાપુરની અંદર KV SAC પર પાછી આવશે.
આ પ્રભાતફેરી/પદ યાત્રા અને મેરેથોન કાર્યક્રમોની પૂર્ણાહુતિ પર, કેન્દ્રીય વિદ્યાલય, SACના એસેમ્બલી હોલમાં ઔપચારિક કાર્યક્રમનું આયોજન કરવામાં આવ્યું છે જ્યાં સરદાર વલ્લભભાઈ પટેલના ચિત્રને પુષ્પાંજલિ અને પુષ્પહાર અર્પણ કરવામાં આવશે અને ત્યારબાદ રાષ્ટ્રીય એકતા દિવસની પ્રતિજ્ઞા લેવામાં આવશે. રાષ્ટ્રીય એકતા દિવસ અંતર્ગત યોજાયેલી વિવિધ સ્પર્ધાઓના ઈનામ વિજેતાઓના સન્માનનું આયોજન પણ કરાશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 184
પ્રધાનમંત્રીનું કાર્યાલય
પ્રધાનમંત્રીએ મહા બિશુબા પાન સંક્રાંતિ અને ઉડિયા નવા વર્ષની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મહા બિશુબા પાન સંક્રાંતિ અને ઉડિયા નવા વર્ષના આનંદકારક અવસર પર શુભેચ્છા પાઠવી છે.
પ્રધાનમંત્રીએ ટ્વીટ કર્યું:
"મહા બિશુબા પાન સંક્રાંતિ અને ઓડિયા નવા વર્ષની શુભકામનાઓ. આગળનું વર્ષ સ્વસ્થ અને સુખમય રહે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બીજા ખેલો ઈન્ડિયા રાષ્ટ્રીય શિયાળુ રમતોત્સવના ઉદ્ઘાટન પ્રસંગે પ્રારંભિક સંબોધન કર્યું
તાજેતરની રાષ્ટ્રીય શિક્ષણ નીતિમાં રમતગમતને એક ગૌરવશાળી સ્થાન આપવામાં આવ્યું છે: પ્રધાનમંત્રી
યુવાન રમતવીરોને એ વાત યાદ રાખવાનું પ્રોત્સાહન આપ્યું કે તેઓ આત્મનિર્ભર ભારતના રાજદૂતો છે
પ્રધાનમંત્રી શ્રી નરેન્દ્ર મોદીએ વિડીયો કોન્ફરન્સના માધ્યમથી બીજા ખેલો ઈન્ડિયા રાષ્ટ્રીય શિયાળુ રમતોત્સવના ઉદ્ઘાટન પ્રસંગે પ્રારંભિક સંબોધન કર્યું હતું.
આ પ્રસંગે બોલતા પ્રધાનમંત્રીએ જણાવ્યું હતું કે આજથી ખેલો ઈન્ડિયા શિયાળુ રમતોત્સવની બીજી આવૃત્તિનો પ્રારંભ થવા જઈ રહ્યો છે. શિયાળુ રમતોત્સવમાં ભારતની અસરકારક હાજરી માટેનું કેન્દ્ર જમ્મુ કાશ્મીરને બનાવવાની દિશામાં આ એક મોટું પગલું છે. તેમણે જમ્મુ કાશ્મીરના ખેલાડીઓ અને સમગ્ર દેશમાંથી આવેલ તમામ રમતવીરોને શુભેચ્છા પાઠવી હતી. તેમણે નોંધ્યું હતું કે જુદા જુદા રાજયોમાંથી આ શિયાળુ રમતોમાં ભાગ લઈ રહેલા રમતવીરોની સંખ્યામાં બમણી થઈ ગઈ છે અને જે શિયાળુ રમતો તરફ લોકોના વધી રહેલ ઉત્સાહને દર્શાવે છે. તેમણે કહ્યું હતું કે આ શિયાળુ રમતોમાં થયેલ અનુભવ ખેલાડીઓને શિયાળુ ઓલિમ્પિકમાં ભાગ લેતી વખતે મદદરૂપ થશે. તેમણે કહ્યું કે જમ્મુ અને કાશ્મીરમાં શિયાળુ રમતો એક નવા ખેલકૂદના ઇકોસિસ્ટમને વિકસિત કરવામાં મદદ કરશે. તેમણે કહ્યું કે આ કાર્યક્રમ જમ્મુ અને કાશ્મીરમાં પ્રવાસન ક્ષેત્રમાં પણ એક નવો જુસ્સો અને ઉત્સાહનો ઉમેરો કરશે. તેમણે કહ્યું કે રમતો એ એક એવું ક્ષેત્ર બની ગયું છે કે જેમાં વિશ્વના દેશો તેમની સોફ્ટ પાવરનું પ્રદર્શન કરે છે.
પ્રધાનમંત્રીએ જણાવ્યું હતું કે રમતગમત વૈશ્વિક પરિમાણ ધરાવે છે અને આ વિઝન રમતગમતના ઇકોસિસ્ટમમાં હમણાં તાજેતરમાં થયેલા સુધારાઓને માર્ગદર્શન આપે છે. ખેલો ઈન્ડિયા કેમ્પેઇનથી લઈને ઓલિમ્પિક પોડીયમ સ્ટેડિયમ સુધી એક સમગ્રતયા અભિગમ છે. ખેલકૂદના વ્યવસાયિકોનો હાથ પકડવાનું કાર્ય જમીની સ્તર પર તેમની પ્રતિભા ઓળખવાથી શરૂ કરીને ટોચના વૈશ્વિક મંચ પર લઈ જવા સુધી કરવામાં આવે છે. પ્રતિભા ઓળખથી લઈને ટીમ પસંદગી સુધી પારદર્શકતા એ સરકારની પ્રાથમિકતા છે. રમતવીરોનું ગૌરવ અને તેમના યોગદાનની ખ્યાતિની ખાતરી આપવામાં આવે છે, પ્રધાનમંત્રીએ જણાવ્યું હતું.
પ્રધાનમંત્રીએ ભારપૂર્વક જણાવ્યું હતું કે હમણાં તાજેતરની રાષ્ટ્રીય શિક્ષણ નીતિમાં રમતગમતને એક ગૌરવશાળી સ્થાન પ્રદાન કરવામાં આવ્યું છે. રમતગમત કે જેને અગાઉ અભ્યાસક્રમમાં વધારાની પ્રવૃત્તિ ગણવામાં આવતી હતી તેને હવે અભ્યાસક્રમના એક ભાગ તરીકે જોવામાં આવી રહી છે અને રમતગમતમાં ગ્રેડિંગ એ બાળકોના શિક્ષણમાં ગણતરીમાં લેવામાં આવશે. પ્રધાનમંત્રીએ માહિતી આપી હતી કે રમતગમત માટે ઈન્સ્ટિટ્યૂટસ ઓફ હાયર એજ્યુકેશન અને સ્પોર્ટ્સ યુનિવર્સિટીની સ્થાપના કરવામાં આવી રહી છે. તેમણે સ્પોર્ટ્સ સાયન્સ અને સ્પોર્ટ્સ મેનેજમેન્ટને શાળાના સ્તર પર લઈ જવાની જરૂરિયાત પર ભાર મૂક્યો હતો કારણ કે તે યુવાનો માટે કારકિર્દીની સંભાવનાઓને સુધારશે અને સ્પોર્ટ્સ ઈકોનોમીમાં ભારતની ઉપસ્થિતિમાં વૃદ્ધિ કરશે.
શ્રી મોદીએ યુવાન રમતવીરોને એ વાત હંમેશા યાદ રાખવા માટે પ્રોત્સાહિત કર્યા હતા કે તેઓ આત્મનિર્ભર ભારતના રાજદૂતો છે. સંબોધનનું સમાપન કરતાં પ્રધાનમંત્રીએ કહ્યું કે વિશ્વ રમતગમતના ક્ષેત્રમાં ભારતના પ્રદર્શનના માધ્યમથી તેનું મૂલ્યાંકન કરે છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
માનનીય પ્રધાનમંત્રીના અગ્ર સચિવે કોવિડ-19 માટે વર્તમાન સ્થિતિ અને તૈયારીઓની સમીક્ષા કરવા માટે ઉચ્ચ સ્તરીય બેઠકની અધ્યક્ષતા કરી
વૈશ્વિક સ્તરે નોંધાયેલા SARS-CoV-2 વાયરસના કેટલાક નવા પ્રકારો શોધવાના તાજેતરના અહેવાલોને ધ્યાનમાં રાખીને, ડૉ. પી.કે. મિશ્રા, માનનીય પ્રધાનમંત્રીના અગ્ર સચિવની અધ્યક્ષતામાં વૈશ્વિક અને રાષ્ટ્રીય COVID-19 પરિસ્થિતિ, પરિભ્રમણમાં નવા પ્રકારો અને તેમની જાહેર આરોગ્ય પર અસરની સમીક્ષા કરવા માટે એક ઉચ્ચ સ્તરીય બેઠક યોજાઈ હતી.
આ બેઠકમાં ડૉ. વિનોદ પોલ, સભ્ય, નીતિ આયોગ શ્રી રાજીવ ગૌબા, કેબિનેટ સચિવ; શ્રી. અમિત ખરે, સલાહકાર PMO; શ્રી સુધાંશ પંત, સચિવ, આરોગ્ય અને પરિવાર કલ્યાણ; શ્રી. રાજીવ બહલ, સચિવ DHR અને DG ICMR; શ્રી રાજેશ એસ. ગોખલે, સેક્રેટરી, બાયોટેકનોલોજી અને સુશ્રી પુણ્ય સલીલા શ્રીવાસ્તવ, પીએમના અધિક સચિવે હાજરી આપી હતી.
BA.2.86  અને EG.5  જેવા SARS-CoV-2 વાયરસના કેટલાક નવા પ્રકારો સહિત આરોગ્ય સચિવ દ્વારા વૈશ્વિક COVID-19 પરિસ્થિતિની ઝાંખી આપવામાં આવી હતી, જેની વૈશ્વિક સ્તરે જાણ કરવામાં આવી છે. તેમણે રેખાંકિત કર્યું કે વિશ્વ આરોગ્ય સંસ્થા  મુજબ, જ્યારે EG.5  50થી વધુ દેશોમાંથી નોંધવામાં આવી છે, BA.2.86  વેરિએન્ટ ચાર દેશોમાં છે.
તે પ્રકાશિત કરવામાં આવ્યું હતું કે જ્યારે વૈશ્વિક સ્તરે છેલ્લા 7 દિવસમાં COVID-19 ના કુલ 2,96,219 નવા કેસ નોંધાયા છે, ભારતમાં જે વૈશ્વિક વસ્તીના લગભગ 17% ફાળો આપે છે, ત્યાં ફક્ત 223 કેસ  પાછલા અઠવાડિયામાં નોંધાયા છે. તેમણે ઉમેર્યું હતું કે સમગ્ર દેશમાંથી નવા કોવિડ-19 કેસોની દૈનિક સરેરાશ 50 ની નીચે ચાલુ છે અને દેશ સાપ્તાહિક પરીક્ષણ હકારાત્મકતા દર 0.2% કરતા ઓછો જાળવવામાં સફળ રહ્યો છે. ભારતમાં ફરતા વિવિધ પ્રકારોના જિનોમ સિક્વન્સિંગની ઝાંખી પણ આપવામાં આવી હતી.
વિગતવાર વિચાર-વિમર્શ પછી, ડૉ. પી. કે. મિશ્રાએ પ્રકાશ પાડ્યો કે જ્યારે દેશમાં કોવિડ-19ની સ્થિતિ સ્થિર છે અને દેશમાં જાહેર આરોગ્ય પ્રણાલી સજ્જ છે, ત્યારે રાજ્યોએ ILI/SARI કેસોના વલણો પર નજર રાખવાની જરૂર છે, અને તેના માટે પૂરતા નમૂના મોકલવા જોઈએ. કોવિડ-19નું પરીક્ષણ જ્યારે આખા જીનોમ સિક્વન્સિંગમાં વધારો કરે છે અને નવા વૈશ્વિક પ્રકારો પર નજીકથી નજર રાખે છે.
CB/GP/JD
(
પ્રધાનમંત્રીનું કાર્યાલય
ફેડરલ રિપબ્લિક ઓફ જર્મનીના ચાન્સેલર સાથે પ્રધાનમંત્રીશ્રીની મુલાકાત અંગેની પ્રેસ રિલીઝ
પ્રધાનમંત્રી શ્રી નરેન્દ્ર મોદીએ આજે ફેડરલ રિપબ્લિક ઓફ જર્મનીના ચાન્સેલર મહામહિમ શ્રી ઓલાફ સ્કોલ્ઝ સાથે દ્વિપક્ષીય બેઠક યોજી હતી. ભારત અને જર્મની વચ્ચે દ્વિવાર્ષિક આંતર સરકારી પરામર્શ ના છઠ્ઠા રાઉન્ડ પહેલા આ બેઠક યોજાઈ હતી.
પ્રધાનમંત્રીશ્રીને ઔપચારિક ગાર્ડ ઑફ ઓનર આપવામાં આવ્યું હતું અને ફેડરલ ચાન્સેલરી ખાતે ચાન્સેલર સ્કોલ્ઝે તેમનું સ્વાગત કર્યું હતું. ત્યારબાદ બંને નેતાઓ વન-ટુ-વન મીટિંગમાં મળ્યા અને ત્યારબાદ પ્રતિનિધિમંડળ સ્તરની વાતચીત થઈ.
ચર્ચાઓમાં એકંદર વ્યૂહાત્મક ભાગીદારી હેઠળ દ્વિપક્ષીય સહયોગના મુખ્ય ક્ષેત્રો તેમજ પ્રાદેશિક અને વૈશ્વિક વિકાસને આવરી લેવામાં આવ્યા હતા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિજ્ઞાન અને ટેકનોલોજી મંત્રાલય
તબીબી ઉપકરણોના ઉત્પાદન માટે CSIR- રાષ્ટ્રીય રસાયણ લેબોરેટરીએ એ ભારત ઇલેક્ટ્રોનિક્સ લિમિટેડ  સાથે જોડાણ કર્યું
સમગ્ર ભારતમાં ઉત્પાદકોને જથ્થાબંધ ઉત્પાદન માટે તૈયાર હાર્ડવેર અને સોફ્ટવેરની ડિઝાઇન વિનામૂલ્યે આપવામાં આવશે
CSIRની અંગભૂત લેબ, CSIR-NCL પૂણે છેલ્લા એક દાયકાથી તેમના વેન્ચર સેન્ટર દ્વારા નાવીન્યતા અને ઉદ્યમશીલતાને પ્રોત્સાહન આપવામાં મોખરાની ભૂમિકા નિભાવે છે અને તેના ઇનોવેશન કોરોના બીમારીના ઉપદ્રવ સામે લડવામાં ખૂબ મદદરૂપ થઇ રહ્યા છે. તેના તાજેતરમાં સામે આવેલા બે ઇનોવેશન કોરોના બીમારીના ઉપદ્રવને ખતમ કરવામાં મદદરૂપ થઇ શકે છે જે અહીં દર્શાવ્યા અનુસાર છે:
- ડિજિટલ IR થર્મોમીટર : CSIR-NCLના વેન્ચર સેન્ટરમાં શ્રી પ્રતિક કુલકર્ણીના નેતૃત્વમાં કાર્યરત BMEK સંશોધન સંસ્થા દ્વારા હાથમાં રાખી શકાય તેવા ડિજિટલ IR થર્મોમીટર તૈયાર કરવામાં આવ્યા છે જે કોરોના વાયરસ મહામારીને નિયંત્રણમાં લેવા માટેના પગલાંનું મહત્વપૂર્ણ ઘટક છે. આના માટે પાવરના સ્રોત તરીકે મોબાઇલ ફોન અથવા પાવર બેંકનો ઉપયોગ થઇ શકે છે. આ IR થર્મોમીટરની ડિઝાઇન ઓપન સોર્સ પર ઉપલબ્ધ છે જ્યાં આ ઉપકરણનું જથ્થાબંધ ઉત્પાદન કરવા માટે હાર્ડવેર અને સોફ્ટવેરની સંપૂર્ણ ડિઝાઇન સમગ્ર ભારતના ઉત્પાદકો માટે વિનામૂલ્યે ઉપલબ્ધ કરાવવામાં આવશે. મોટી સંખ્યામાં ઉત્પાદકો થર્મોમીટરનું જથ્થાબંધ ઉત્પાદન કરી શકે અને સ્થાનિક માંગને પૂરી કરી શકે તેવા આશયથી આ પ્રયાસ કરવામાં આવ્યો છે. હવે BEL  સાથે ભાગીદારી કરીને તેમાં વધારો કરવામાં આવી રહ્યો છે. પ્રારંભિક ધોરણે વિતરણ અને પરીક્ષણ કરવા માટે અંદાજે 100 પ્રોટોટાઇપ યુનિટ બેંગલોરમાં આવેલા TUV રેઇનલેન્ડ ઇન્ડિયા પ્રાઇવેટ લિમિટેડ ખાતે તૈયાર કરવામાં આવશે.
- બીજુ ઇનોવેશન ઓક્સિજન એનરિચમેન્ટ યુનિટ  છે: કોવિડ-19થી અસરગ્રસ્ત દર્દીઓને ફેફસામાં ઘણી અસર થતી હોવાથી શરીરમાં તેમની ઓક્સિજનની જરૂરિયાત પૂરી કરવા માટે આ એક ખૂબ મહત્વપૂર્ણ આવશ્યક ઉપકરણ છે. આસપાસની હવામાંથી 21-22% થી 38-40% સુધી ઓક્સિજનની સાંદ્રતા વધારવા માટે CSIR-NCL અને NCL ખાતે પોલીમર સાયન્સ અને એન્જિનિયરિંગ વિભાગના વડા ડૉ. ઉલ્હાસ ખરુલ દ્વારા સ્થાપિત સ્ટાર્ટઅપ ઇનોવેશન વેન્ચર જેનરીચ મેમ્બ્રેન્સ દ્વારા ઓક્સિજન એનરિચમેન્ટ યુનિટ  દ્વારા તૈયાર કરવામાં આવ્યું છે. આ ઉપકરણ ફાઇબરના આંતરપટલ ધરાવતા બંડલોની એક પોલી રચના છે જે આસપાસની હવા ફિલ્ટર કરે છે અને તેને વિભાજિત કરીને દર્દી માટે ઘરમાં અને હોસ્પિટલમાં વધુ પ્રમાણમાં ઓક્સિજનનો જથ્થો પૂરો પાડે છે. આના પ્રોટોટાઇપ એકમો પૂણે ખાતે તૈયાર છે અને તેને પરીક્ષણ/ માન્યતા માટે બેંગલોર ખાતે આવેલી TUV રેઇનલેન્ડ ઇન્ડિયા પ્રાઇવેટ લિમિટેડમાં મોકલવામાં આવશે. અંદાજે OEU મશીનનું એસેમ્બલિંગ પૂણેમાં NCL BEL દ્વારા કરવામાં આવશે અને પરીક્ષણો પછી તેનું ઉત્પાદન વધારવામાં આવશે.
પાંચ, ઇન્ફ્રારેડ નોન-કોન્ટેક્ટ થર્મોમીટર પૂણેના નાયબ પોલીસ કમિશનરને આપવામાં આવ્યા છે.
જેનરીચ- NCL ઓક્સિજન એનરિચમેન્ટ યુનિટ મશીન પૂણે નજીક પ્રોટોટાઇપ પરીક્ષણ દરમિયાન તબીબી કેન્દ્રમાં દર્દીના શ્વાસ લેવાના માસ્ક સાથે જોડવામાં આવ્યા હતા.
GP/RP
(
સૂક્ષ્મ, લઘુ અને મધ્યમ ઉદ્યોગ મંત્રાલય
MSME સેક્ટરમાં આત્મનિર્ભર
દેશમાં MSME સહિત નાના વ્યવસાયો પર કોવિડ-19 ની નકારાત્મક અસરને ઘટાડવા માટે સરકારે આત્મ નિર્ભર ભારત અભિયાન હેઠળ ઘણી પહેલ કરી છે. તેમાંના કેટલાક છે:
- રૂ. તણાવગ્રસ્ત MSME માટે 20,000 કરોડનું ગૌણ દેવું.
- MSME સહિત વ્યવસાયો માટે રૂ.3 લાખ કરોડની ઇમરજન્સી ક્રેડિટ લાઇન ગેરંટી સ્કીમ 
- રૂ. સ્વનિર્ભર ભારત ફંડ દ્વારા 50,000 કરોડ ઇક્વિટી ઇન્ફ્યુઝન.
- MSMEના વર્ગીકરણના નવા સુધારેલા માપદંડ.
- વેપાર કરવાની સરળતા માટે 'ઉદ્યમ નોંધણી' દ્વારા MSMEsની નવી નોંધણી.
- રૂ.200 કરોડ સુધીની પ્રાપ્તિ માટે કોઈ વૈશ્વિક ટેન્ડર નથી.
MSMEનો પ્રચાર અને વિકાસ એ સતત પ્રક્રિયા છે. ભારત સરકાર, MSMEs દ્વારા સામનો કરવામાં આવતી સમસ્યાઓ અને પડકારોનું મૂલ્યાંકન કરવા માટે, સેમિનાર, વિડિયો કોન્ફરન્સિંગ, મીટિંગ વગેરે દ્વારા સ્ટેકહોલ્ડર્સ, ઉદ્યોગ સંગઠનો, વ્યક્તિગત સાહસો, રાજ્ય સરકાર સાથે નિયમિતપણે વાતચીત કરે છે. MSME મંત્રાલય MSMEના પ્રમોશન અને વિકાસ માટે વિવિધ યોજનાઓ અને કાર્યક્રમો લાગુ કરે છે. અન્ય બાબતોની સાથે આ યોજનાઓ અને કાર્યક્રમોમાં પ્રધાનમંત્રી રોજગાર સર્જન કાર્યક્રમ , પરંપરાગત ઉદ્યોગોના પુનઃજનન માટે ફંડની યોજના , નવીનતાને પ્રોત્સાહન આપવા માટેની યોજના, ગ્રામીણ ઉદ્યોગ અને સાહસિકતા ,માઈક્રો અને સ્મોલ એન્ટરપ્રાઈઝ ક્લસ્ટર ડેવલપમેન્ટ પ્રોગ્રામ , માઇક્રો અને Sma એન્ટરપ્રાઇઝ, વગેરે માટે ક્રેડિટ ગેરંટી યોજનાનો સમાવેશ થાય છે. .
MSME મંત્રાલયે, MSMEને તકનીકી રીતે વિકાસ કરવામાં અને તેમની સ્પર્ધાત્મકતા વધારવામાં મદદ કરવા માટે, સમગ્ર દેશમાં નવા ટેકનોલોજી કેન્દ્રો  અને વિસ્તરણ કેન્દ્રો  ની સ્થાપના કરી છે. આ TC/ECs MSMEs અને કૌશલ્ય શોધનારાઓને ટેક્નોલોજી સપોર્ટ, કૌશલ્ય, ઇન્ક્યુબેશન અને કન્સલ્ટન્સી જેવી વિવિધ સેવાઓ પૂરી પાડે છે, જે કૌશલ્ય શોધનારાઓની રોજગાર ક્ષમતામાં વધારો, MSMEsની સ્પર્ધાત્મકતા અને દેશમાં નવા MSMEની રચના તરફ દોરી જાય છે. તે ઉપરાંત, ભારત સરકાર, તેના 18 ટેક્નોલોજી કેન્દ્રો દ્વારા, સારી રીતે સંરચિત મોડ્યુલર, પ્રેક્ટિકલી ઓરિએન્ટેડ, શિક્ષિત યુવાનો અને ઉદ્યોગોના ટેકનિશિયન માટે તાલીમની જોગવાઈ પર આધારિત વિવિધ કૌશલ્ય વિકાસ તાલીમ કાર્યક્રમોનું આયોજન કરે છે. વૈશ્વિક ટેક્નોલોજીકલ એડવાન્સિસ સાથે તાલમેલ રાખવા માટે તમામ અભ્યાસક્રમો નિયમિતપણે અપડેટ કરવામાં આવે છે. તદનુસાર, 76 અભ્યાસક્રમો રાષ્ટ્રીય કૌશલ્ય લાયકાત ફ્રેમ વર્ક , કૌશલ્ય વિકાસ અને સાહસિકતા મંત્રાલય સાથે સુસંગત છે.
આ જવાબ સૂક્ષ્મ લઘુ અને મધ્યમ ઉદ્યોગોના રાજ્ય મંત્રી શ્રી ભાનુ પ્રતાપ સિંહ વર્માએ રાજ્યસભામાં એક લેખિત જવાબમાં આપ્યો હતો.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 188
પ્રધાનમંત્રીનું કાર્યાલય
પ્રધાનમંત્રીશ્રીએ ચેન્નાઈમાં 44મા ચેસ ઓલિમ્પિયાડમાં બ્રોન્ઝ મેડલ જીતવા બદલ ભારત B ટીમ  અને ભારત A ટીમ ને અભિનંદન પાઠવ્યા
પ્રધાનમંત્રીશ્રીએ 44મી ચેસ ઓલિમ્પિયાડની યજમાની કરવા બદલ તમિલનાડુના લોકો અને સરકારની પ્રશંસા કરી
પ્રધાનમંત્રી શ્રી નરેન્દ્ર મોદીએ ચેન્નાઈમાં 44મા ચેસ ઓલિમ્પિયાડમાં બ્રોન્ઝ મેડલ જીતવા બદલ ભારત B ટીમ  અને ભારત A ટીમ ને અભિનંદન પાઠવ્યા છે. પ્રધાનમંત્રીએ 44મા ચેસ ઓલિમ્પિયાડનું આયોજન કરવા અને વિશ્વને આવકારવા અને આપણી ઉત્કૃષ્ટ સંસ્કૃતિ અને આતિથ્યનું પ્રદર્શન કરવા બદલ તમિલનાડુના લોકો અને સરકારની પણ પ્રશંસા કરી.
પ્રધાનમંત્રીએ ટ્વીટ કર્યું;
“ચેન્નાઈમાં હમણાં જ સમાપ્ત થયેલ 44મી ચેસ ઓલિમ્પિયાડમાં ભારતીય ટુકડી દ્વારા પ્રોત્સાહક પ્રદર્શન જોવા મળ્યું. હું બ્રોન્ઝ મેડલ જીતવા બદલ ભારત B ટીમ  અને ભારત A ટીમ ને અભિનંદન આપું છું. ભારતમાં ચેસના ભાવિ માટે આ શુભ સંકેત છે.”
બોર્ડ મેડલ જીતનાર અમારી ટુકડીમાંથી હું ગુકેશ ડી, નિહાલ સરીન, અર્જુન એરીગાઈસી, પ્રજ્ઞાનન્ધા, વૈશાલી, તાનિયા સચદેવ અને દિવ્યા દેશમુખને અભિનંદન આપું છું. આ ઉત્કૃષ્ટ ખેલાડીઓ છે જેમણે અસાધારણ દૃઢતા અને મક્કમતા દર્શાવી છે. તેમના ભવિષ્યના પ્રયાસો માટે શુભેચ્છાઓ.”
“તમિલનાડુના લોકો અને સરકાર 44મી ચેસ ઓલિમ્પિયાડના ઉત્તમ યજમાન છે. વિશ્વને આવકારવા અને આપણી ઉત્કૃષ્ટ સંસ્કૃતિ અને આતિથ્યનું પ્રદર્શન કરવા બદલ હું તેમની પ્રશંસા કરવા માંગુ છું.”
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 167.87 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 15,33,921 થયું
સક્રિય કેસનું ભારણ હાલમાં 3.67% છે
સાજા થવાનો દર હાલમાં 95.14% નોંધાયો
છેલ્લા 24 કલાકમાં 2,59,107 દર્દીઓ સાજા થયા, કુલ વધીને 3,97,70,414 દર્દીઓ સાજા થયા
છેલ્લા 24 કલાકમાં ભારતમાં 1,72,433 નવા કેસ નોંધાયા
દૈનિક પોઝિટિવીટી દર 10.99% પહોંચ્યો
સાપ્તાહિક પોઝિટિવીટી દર હાલમાં 12.98% છે
કુલ 73.41 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 15,69,449 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 162